รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมการบริหารจัดการทุ่งรับน้ำ “โครงการเปิดน้ำเข้านา – ปล่อยปลาเข้าทุ่ง”
วันจันทร์ที่ 18 กันยายน 2560
นายกรัฐมนตรีตรวจเยี่ยมการบริหารจัดการทุ่งรับน้ํา “โครงการเปิดน้ําเข้านา – ปล่อยปลาเข้าทุ่ง”
นายกรัฐมนตรีตรวจเยี่ยมการบริหารจัดการทุ่งรับน้ํา “โครงการเปิดน้ําเข้านา – ปล่อยปลาเข้าทุ่ง”
วันนี้ (18 กันยายน 2560) เวลา 15.00 น. ณ บริเวณประตูระบายน้ําบ้านแพน หมู่ที่ 1 ตําบลบ้านแพน อําเภอเสนา จังหวัดพระนครศรีอยุธยา พลเอก ประยุทธ์ จันทร์โอชา นายกรัฐมนตรีตรวจเยี่ยมการบริหารจัดการทุ่งรับน้ํา “โครงการเปิดน้ําเข้านา – ปล่อยปลาเข้าทุ่ง” พร้อมเปิดประตูระบายน้ําบ้านแพน และทําการปล่อยน้ําเข้านา ปล่อยปลาเข้าทุ่ง
สําหรับทุ่งรับน้ําบ้านแพนเป็น 1 ใน 7 ทุ่งรับน้ําของจังหวัดพระนครศรีอยุธยาที่สามารถทําเป็นแก้มลิงรองรับน้ําหลาก และมีการปรับเปลี่ยนระบบการปลูกข้าวเหลื่อมเวลา เพื่อแก้ไขปัญหาผลกระทบอุทกภัยซ้ําซาก และเป็นการจัดระบบการปลูกข้าวให้ได้ปีละ 2 ครั้ง เพื่อให้สามารถเก็บเกี่ยวผลผลิตข้าวทันต่อกําหนดการเปิดพื้นที่ให้เป็นพื้นที่รับการระบายน้ํา ซึ่งเป็นช่วงการปล่อยน้ําเข้านา ปล่อยปลาเข้าทุ่ง ในพื้นที่ทุ่งรับการระบายน้ํา 7 ทุ่ง ได้แก่ ทุ่งป่าโมก ทุ่งผักไห่ ทุ่งบ้านแพน ทุ่งบางบาล ทุ่งเจ้าเจ็ด ทุ่งบางกุ่ม และทุ่งบางกุ้ง โดยโครงการดังกล่าวเป็นความร่วมมือของจังหวัดพระนครศรีอยุธยา และกรมชลประทาน กระทรวงเกษตรและสหกรณ์ ในการช่วยจัดสรรน้ํา และจัดส่งน้ําให้เกษตรกรในพื้นที่เป้าหมายให้เพียงพอในการปลูกข้าว ตามระบบการปลูกข้าวเหลื่อมเวลาและทันกําหนดระยะเวลาการปลูก โดยกําหนดห้วงเวลาตามแผนให้เกษตรกรปลูกข้าวต้นเดือนเมษายน และเก็บเกี่ยวให้แล้วเสร็จไม่เกิน 15 กันยายนของทุกปี หลังจากนั้นจะใช้พื้นที่นาหลังเก็บเกี่ยวเสร็จเป็นทุ่งรับน้ํา เพื่อกระจายน้ําเข้าทุ่งประมาณ 3 เดือน เพื่อปล่อยปลาเข้าทุ่ง ให้เกษตรกรได้ทําการประมงสร้างอาชีพเสริม
นอกจากนั้น ทางจังหวัดฯ ร่วมกับกระทรวงมหาดไทยยังได้ดําเนินโครงการ “ขุดดินแลกน้ํา” ตามนโยบายบริหารจัดการน้ําอย่างเป็นระบบ เพื่อแก้ไขปัญหาอุทกภัยและปัญหาภัยแล้งอย่างยั่งยืน โดยเฉพาะพื้นที่การเพาะปลูกนอกเขตชลประทานที่อาศัยเพียงน้ําฝนและจากแหล่งน้ําธรรมชาติเป็นหลัก เพื่อปรับปรุง ซ่อมแซม เสริมศักยภาพแหล่งกักเก็บน้ําเดิม หรือสร้างแหล่งกักเก็บน้ําใหม่ในที่ขาดแคลน โดยดําเนินการตามระเบียบกระทรวงมหาดไทย ว่าด้วยวิธีการเกี่ยวกับการขุดลอกแหล่งน้ําสาธารณประโยชน์ที่ตื้นเขิน พ.ศ. 2547 ทําให้ไม่ต้องใช้งบประมาณทางภาครัฐในการดําเนินการ ในปี พ.ศ. 2560 ทางจังหวัดฯ ได้ดําเนินโครงการแล้ว จํานวน 15 โครงการ ครอบคลุมพื้นที่ 295 ไร่ 2 งาน 83.78 ตารางวา ปริมาณดินที่ได้ 772,044 ลูกบาศก์เมตร สามารถประหยัดเงินงบประมาณในการขุดลอกแหล่งน้ําของภาครัฐได้ จํานวน 20.366 ล้านบาท และมีเงินเหลือคืนเป็นรายได้ของรัฐ จํานวน 1.250 ล้านบาท
โอกาสนี้ นายกรัฐมนตรีกล่าวชื่นชมโครงการเปิดน้ําเข้านา - ปล่อยป่าเข้าทุ่งที่มีการบริหารจัดการน้ําที่ดี แก้ไขปัญหาน้ําช่วงฤดูน้ําหลาก ทําให้ประชาชนมีรายได้เพิ่มจากการทําประมงในพื้นที่นาข้าวหลังจากการปล่อยน้ําเข้าทุ่งนา นอกจากนั้น ยังทําให้ประชาชนลดต้นทุนการใช้ปุ๋ยเคมี เพราะน้ําที่ปล่อยเข้าทุ่งนาจะนําเอาสิ่งที่เป็นประโยชน์จากธรรมชาติเข้ามาในทุ่งนาด้วย และขอให้ประชาชนร่วมมือกัน ทําอะไรขอให้นึกถึงผลประโยชน์ของส่วนรวมเป็นหลัก ช่วยกันทุกภาคส่วนให้มีความเข้มแข็งไปด้วยกัน ซึ่งรัฐบาลพร้อมให้ความช่วยเหลือและสนับสนุนเพื่อให้เกษตรกรมีความเป็นอยู่ที่ดีขึ้น ส่วนการช่วยเหลือเรื่องราคาสินค้าเกษตร เกษตรกรต้องลดต้นทุนการผลิตลงเพื่อให้ได้กําไร โดยนายกรัฐมนตรีได้มอบหมายให้สํานักงานเกษตรให้ความช่วยเหลือและคิดหาสูตรปุ๋ยลดสารที่ไม่จําเป็นลง เพื่อทําให้ราคาถูกลงตามไปด้วย ทั้งนี้ ขอให้เกษตรกรดูตลาดเป็นหลักในการผลิตสินค้าเพื่อจําหน่าย และใช้เทคโนโลยีให้เป็นประโยชน์ในการจําหน่ายสินค้า พร้อมกันนี้ขอให้เกษตรกรในพื้นที่มีน้ําท่วมขังเรียนรู้ที่จะอยู่กับธรรมชาติให้ได้ สร้างสภาวะแวดล้อมให้ปลอดภัย และขอให้ระมัดระวังในการดํารงชีวิต
ในตอนท้ายนายกรัฐมนตรีกล่าวว่า การลงพื้นที่พบประชาชนทุกครั้งมาด้วยหัวใจ ที่ต้องการจะแก้ไขปัญหาให้กับประชาชนที่มีรายได้น้อย และยกระดับความเป็นอยู่ที่ดีให้กับเกษตรกร พร้อมขอให้ทุกคนช่วยกันรักษาแผ่นดิน หยุดทะเลาะกัน ซึ่งทุกคนเห็นต่างได้แต่อย่าทําผิดกฎหมาย โดนส่วนตัวแล้ว จะทําทุกอย่างเพื่อแผ่นดินเกิด ไม่มีทางทรยศต่อแผ่นดินแน่นอน
---------------------------------------